## Pravilnik o rokovima najduljeg trajanja bolovanja ovisno o vrsti bolesti

### NN 153/2009 (21.12.2009.), Pravilnik o rokovima najduljeg trajanja bolovanja ovisno o vrsti bolesti

MINISTARSTVO ZDRAVSTVA I SOCIJALNE SKRBI

3779

Na temelju članka 33. stavka 2. Zakona o obveznom zdravstvenom osiguranju (»Narodne novine« broj 150/08. i 94/09.) na prijedlog Hrvatske liječničke komore i Hrvatske stomatološke komore, po prethodno pribavljenom mišljenju stručnih društava Hrvatskog liječničkog zbora ministar zdravstva i socijalne skrbi donosi

PRAVILNIK

O ROKOVIMA NAJDULJEG TRAJANJA BOLOVANJA OVISNO O VRSTI BOLESTI

Članak 1.

Ovim Pravilnikom određuju se rokovi do kojih može trajati privremena nesposobnost za rad zbog bolesti, ozljede ili drugih okolnosti (u daljnjem tekstu: bolovanje) osiguranika Hrvatskog zavoda za zdravstveno osiguranje (u daljnjem tekstu: Zavod) koje utvrđuje izabrani doktor medicine primarne zdravstvene zaštite u zdravstvenoj ustanovi, odnosno u privatnoj praksi koji ima ugovor sa Zavodom.

Članak 2.

Rokovi do kojih najdulje može trajati bolovanje osiguranika Zavoda iz članka 1. ovoga Pravilnika, ovisno o vrsti bolesti, utvrđeni su u Prilogu 1. ovoga Pravilnika koji čini njegov sastavni dio.

Članak 3.

Nakon proteka roka najduljeg trajanja bolovanja za određenu bolest iz članka 2. ovoga Pravilnika, izabrani doktor medicine primarne zdravstvene zaštite obvezan je osiguranika radi utvrđivanja prava na daljnje bolovanje uputiti ovlaštenom doktoru Zavoda.

Članak 4.

Izabrani doktor medicine primarne zdravstvene zaštite obvezan je prekinuti bolovanje osiguranika i prije isteka roka iz članka 2. ovoga Pravilnika, odnosno prije isteka roka koji je utvrdio ovlašteni doktor Zavoda iz članka 3. ovoga Pravilnika ako utvrdi da se zdravstveno stanje osiguranika poboljšalo tako da može nastupiti na rad, odnosno ako je nadzorom iz članka 6. ovog Pravilnika utvrđeno da više ne postoje medicinske indikacije za bolovanje.

Članak 5.

Ako je prema ocjeni izabranog doktora, a nakon provedenog liječenja i medicinske rehabilitacije zdravstveno stanje osiguranika takvo da se daljnjim liječenjem ne može poboljšati te je kod osiguranika nastupila trajna nesposobnost za rad, kao i u slučaju kada bolovanje traje neprekidno 6 mjeseci izabrani doktor medicine primarne zdravstvene zaštite obvezan je uputiti osiguranika nadležnom tijelu mirovinskog osiguranja koje donosi ocjenu radne sposobnosti i invalidnosti.

Iznimno od odredbe stavka 1. ovoga članka, ako je za pojedinu vrstu bolesti iz članka 2. ovoga Pravilnika utvrđen rok za najdulje trajanje bolovanja preko 6 mjeseci, izabrani doktor medicine primarne zdravstvene zaštite nakon isteka tog roka obvezan je uputiti osiguranika nadležnom tijelu mirovinskog osiguranja koje donosi ocjenu radne sposobnosti i invalidnosti.

Članak 6.

Nadzor nad korištenjem bolovanja sukladno odredbama Zakona o obveznom zdravstvenom osiguranju i ovoga Pravilnika obavlja Zavod putem tijela ovlaštenog za kontrolu bolovanja sukladno općem aktu Zavoda, te putem ovlaštenog doktora iz članka 3. ovoga Pravilnika.

Članak 7.

Poslodavac osiguranika može zahtijevati od Zavoda kontrolu opravdanosti bolovanja za sve vrijeme trajanja bolovanja osiguranika.

Članak 8.

Danom stupanja na snagu ovoga Pravilnika prestaje važiti Pravilnik o rokovima najduljeg trajanja bolovanja ovisno o vrsti bolesti (»Narodne novine« broj 5/03.)

Članak 9.

Ovaj Pravilnika stupa na snagu osmoga dana od dana objave u »Narodnim novinama«.

Klasa: 011-02/09-02/51
Urbroj: 534-07-1-1/3-09-01
Zagreb, 20. studenoga 2009.

Potpredsjednik
Vlade i ministar zdravstva
i socijalne skrbi
mr. Darko Milinović, dr. med., v. r.

Prilog 1.

ROKOVI DO KOJIH MOŽE TRAJATI PRIVREMENA NESPOSOBNOST ZA RAD ZBOG BOLESTI, OZLJEDE ILI DRUGIH OKOLNOSTI KOJE UTVRĐUJE IZABRANI DOKTOR MEDICINE PRIMARNE ZDRAVSTVENE ZAŠTITE PREMA MEĐUNARODNOJ KLASIFIKACIJI BOLESTI I SRODNIH ZDRAVSTVENIH PROBLEMA
– 10. REVIZIJA

|  |  |  |  |
| --- | --- | --- | --- |
| RED. BR. | ŠIFRA | BOLEST | NAJDUŽI ROKOVI TRAJANJA BOLOVANJA |
| 1 | A01 | Trbušni tifus i paratifus | do 30 dana |
| 2 | A01.0 | Trbušni tifus uzročnik Salmonella typhi | do 30 dana |
| 3 | A01.4 | Paratifus, nespecificiran | do 14 dana |
| 4 | A02 | Ostale zarazne bolesti uzrokovane salmonelama | do 8 dana |
| 5 | A02.9 | Infekcije salmonelama s komplikacijama | do 6 tjedana |
| 6 | A03 | Šigeloza | do 14 dana |
| 7 | A03.9 | Šigeloza nespecificirana | do 4 tjedna |
| 8 | A04 | Ostale bakterijske crijevne infekcije | do 14 dana |
| 9 | A05.0 | Alimentarna stafilokokna intoksikacija | do 10 dana |
| 10 | A05.1 | Botulizam | do 30 dana |
| 11 | A05.8 | Ostale specif. bakterijske alimentarne intoksikacije | 1 – 7 dana |
| 12 | A05.9 | Bakterijska alimentarna intoksikacija, nespecificirana | do 10 dana |
| 13 | A06.0 | Akutna amebna dizenterija | do 14 dana |
| 14 | A06.1 | Kronična crijevna amebijaza | do 21 dan |
| 15 | A08 | Virusne i druge specificirane crijevne infekcije | do 21 dan |
| 16 | A09 | Dijareja i gastroenteritis (infekcioznog podrijetla) | do 5 dana |
| 17 | A15 | Tuberkuloza dišnih putova | do 60 dana |
| 18 | A21 | Tularemija | do 30 dana |
| 19 | A22 | Antraks | do 30 dana |
| 20 | A23 | Bruceloza | do 30 dana |
| 21 | A26 | Erizipeloid | do 15 dana |
| 22 | A27 | Leptospiroza | do 40 dana |
| 23 | A35 | Tetanus | do 6 mjeseci |
| 24 | A36 | Difterija | do 45 dana |
| 25 | A37 | Hripavac (pertussis) | 15 – 60 dana, majci bolovanje |
| 26 | A38 | Šarlah (scarlatina) | do 14 dana |
| 27 | A39 | Meningokokna infekcija | do 40 dana |
| 28 | A40 | Streptokokna sepsa | do 45 dana |
| 29 | A41 | Ostale sepse | do 45 dana |
| 30 | A42 | Aktinomikoza | do 60 dana |
| 31 | A46 | Erizipel | do 14 dana |
| 32 | A54 | Gonokokna infekcija | 3 dana |
| 33 | A59 | Trihomonijaza | do 4 dana |
| 34 | A60 | Anogenitalni herpes (herpes simpleks) | do 7 dana |
| 35 | A74 | Ostale bolesti uzrokovane klamidijama | do 7 dana |
| 36 | A74.0 | Klamidijski konjuktivitis | 7 – 28 dana ovisno o bolesti |
| 37 | A75 | Tifusna groznica | do 15 dana |
| 38 | A78 | Q – groznica | do 42 dana |
| 39 | A80 | Akutni poliomijelitis | do 45 dana |
| 40 | A82 | Bjesnoća | do 60 dana |
| 41 | A84 | Virusni encefalitis koji prenose krpelji | do 30 dana |
| 42 | B02 | Zoster (herpes zoster) | do 35 dana |
| 43 | B05 | Ospice (morbilli) | do 21 dan |
| 44 | B06 | Rubeola (rubella) | do 14 dana |
| 45 | B08.3 | Erythema infectiosum (peta bolest) | do 14 dan |
| 46 | B15 | Akutni hepatitis | do 42 dana |
| 47 | B18 | Kronični virusni hepatitis | do 21 dan |
| 48 | B20 | Bolest uzrok. humanim imunodeficijencijskim virusom (HIV) s posljedičnom infekcijskom i | do 21 dan |
| 49 | B26 | Zaušnjaci (parotitis) | do 21 dan |
| 50 | B27 | Infekciozna mononukleoza | do 21 dan |
| 51 | B30 | Virusni konjunktivitis | do 7 dana |
| 52 | B34 | Virusne infekcije nespecificirane lokalizacije | do 10 dana |
| 53 | B36 | Površinske mikoze | do 4 dana |
| 54 | B58 | Toksoplazmoza | do 21 dan |
| 55 | B67 | Ehinokokoza | do 21 dan |
| 56 | C00 – C14 | ZLOĆUDNE NOVOTVORINE USNE, USNE ŠUPLJINE I ŽDRIJELA | do 60 dana |
| 57 | C15 | Zloćudna novotvorina jednjaka | do 60 dana |
| 58 | C16 | Zloćudna novotvorina želuca | do 60 dana |
| 59 | C17 | Zloćudna novotvorina tankoga crijeva | do 60 dana |
| 60 | C18, C19, C20 | Zloćudna novotvorina debeloga crijeva (kolona) (rektuma) | do 60 dana |
| 61 | C21 | Zloćudna novotvorina čmara (anusa) i analnog kanala | do 60 dana |
| 62 | C22 | Zloćudna novotvorina jetre i intrahepatičnih žučnih vodova | do 60 dana |
| 63 | C23 | Zloćudna novotvorina žučnog mjehura | do 60 dana |
| 64 | C24 | Zloćudna novotvorina ostalih i nespecificiranih dijelova bilijarnoga trakta | do 60 dana |
| 65 | C32 | Zloćudna novotvorina grkljana (larinksa) | do 60 dana |
| 66 | C33 | Zloćudna novotvorina dušnika (traheje) | do 60 dana |
| 67 | C34 | Zloćudna novotvorina dušnica (bronha) i pluća | do 60 dana |
| 68 | C40 | Zloćudna novotvorina kostiju i zglobova hrskavice udova | do 60 dana |
| 69 | C43 | Zloćudni melanom kože | do 60 dana |
| 70 | C44 | Ostale zloćudne novotvorine kože | do 30 dana |
| 71 | C46 | Kaposijev sarkom | do 60 dana |
| 72 | C50 | Zloćudna novotvorina dojke | do 60 dana |
| 73 | C51 | Zloćudna novotvorina stidnice (vulve) | do 60 dana |
| 74 | C53 | Zloćudna novotvorina vrata maternice (cerviksa) | do 30 dana |
| 75 | C56 | Zloćudna novotvorina jajnika (ovarija) | do 60 dana |
| 76 | C57 | Zloćudna novotvorina ostalih i nespecificiranih | do 30 dana |
| 77 | C60 | Zloćudna novotvorina spolnog uda (penisa) | do 30 dana |
| 78 | C61 | Zloćudna novotvorina kestenjače (prostate) | do 60 dana |
| 79 | C62 | Zloćudna novotvorina sjemenika (testisa) | do 60 dana |
| 80 | C63 | Zloćudna novotvorina ostalih i nespecificiranih muških spolnih organa | do 60 dana |
| 81 | C64 | Zloćudna novotvorina bubrega, osim bubrežne zdjelice | do 60 dana |
| 82 | C65 | Zloćudna novotvorina bubrežne zdjelice | do 60 dana |
| 83 | C66 | Zloćudna novotvorina mokraćovoda (uretera) | do 60 dana |
| 84 | C67 | Zloćudna novotvorina mokraćnoga mjehura | do 60 dana |
| 85 | C70 | Zloćudna novotvorina moždanih ovojnica (meningi) | do 60 dana |
| 86 | C71 | Zloćudna novotvorina mozga | do 60 dana |
| 87 | C72 | Zloćudna novotvorina kralježnične moždine, moždanih živaca i ostalih dijelova središnjeg živčanog sustava | do 60 dana |
| 88 | C75 | Zloćudna novotvorina ostalih endokrinih žlijezda i srodnih struktura | do 42 dana |
| 89 | C80 | Zloćudna novotvorina bez specificiranog sijela | 60 dana |
| 90 | C81 | Hodgkinova bolest | do 60 dana |
| 91 | C82 | Non Hodgkin limfomi | do 60 dana |
| 92 | C88 | Zloćudne imunoproliferativne bolesti | do 60 dana |
| 93 | C90 | Multipli mijelom i zloćudne plazmocitne novotvor. | do 60 dana |
| 94 | C91 | Limfatična leukemija | do 60 dana |
| 95 | C92 | Mijeloična leukemija | do 60 dana |
| 96 | D02 | Karcinom in situ srednjeg uha i dišnog sustava | do 14 dana |
| 97 | D04 | Karcinom in situ kože | do 21 dan |
| 98 | D06 | Karcinom in situ vrata maternice (cerviksa uterusa) | do 21 dan |
| 99 | D12 | Dobroćudna novotvorina kolona, rektuma i analnog kanala | do 14 dana |
| 100 | D25 | Lejomiom maternice | do 42 dana |
| 101 | D27 | Dobroćudna novotvorina jajnika (ovarija) | do 42 dana |
| 102 | D30 | Dobroćudna novotvorina mokraćnih organa | do 42 dana |
| 103 | D31 | Dobroćudna novotvorina oka i adneksa | do 14 dana |
| 104 | D33 | Dobroćudna novotvorina mozga i ostalih dijelova središnjeg živčanog sustava | do 42 dana |
| 105 | D36 | Dobroćudna novotvorina ostalih i nespecificiranih sijela | do 14 dana |
| 106 | D50 – D89 | BOLESTI KRVI I KRVOTVORNOG SUSTAVA TE ODREĐENE BOLESTI IMUNOLOŠKOG SUSTAVA | do 60 dana |
| 107 | D50 | Anemija | do 14 dana |
| 108 | D73 | Bolesti slezene | do 30 dana |
| 109 | D86 | Sarkoidoza | do 30 dana |
| 110 | E04 | Druge bolesti štitnjače | do 7 dana |
| 111 | E05 | Tireotoksikoza (hipertireoza) | do 42 dana |
| 112 | E06 | Tireoiditis | do 30 dana |
| 113 | E10 | Dijabetes melitus | do 42 dana |
| 114 | E27 | Poremećaji nadbubrežne žlijezde | do 30 dana |
| 115 |  | Poremećaji ponašanja | do 21 dan |
| 116 | F00 | Demencija kod Alzheimerove bolesti | do 90 dana |
| 117 | F03 | Nespecificirana demencija | do 60 dana |
| 118 | F04 | Organski amnestički sindrom koji nije uzrokovan alkoholom i drugim psihoaktivnim tvarima | do 30 dana |
| 119 | F06 | Ostali duševni poremećaji izazvani oštećenjem i disfunkcijom mozga i fizičkom bolešću | do 60 dana |
| 120 | F07 | Poremećaj ličnosti i poremećaji ponašanja uzrokovani bolešću, oštećenjem i disfunkcijom mozga | do 21 dan |
| 121 | F19 | Duševni poremećaji i poremećaji ponašanja uzrokovani uzimanjem više droga ili pak uzimanjem ostalih tvari | do 21 dan |
| 122 | F20 | Shizofrenija | do 90 dana |
| 123 | F23 | Akutni i prolazni psihotični poremećaji | do 30 dana |
| 124 | (F30 – F39) | AFEKTIVNI POREMEĆAJI (POREMEĆAJI RASPOLOŽENJA) NEUROTSKI, VEZANI UZ STRES I SOMATOFORMNI POREMEĆAJI | do 30 dana |
| 125 | G00 | Bakterijski meningitis, nesvrstan drugamo | do 42 dana |
| 126 | G04 | Encefalitis, mijelitis i encefalomijelitis | do 42 dana |
| 127 | G20 | Parkinsonova bolest i srodni sindromi | do 42 dana |
| 128 | G35 | Multipla skleroza | do 42 dana |
| 129 | G40 | Epilepsija | do 42 dana |
| 130 | G43 | Migrena | do 7 dana |
| 131 | G44 | Ostale glavobolje | do 7 dana |
| 132 | G45 | Prolazni cerebralni ishemijski napadaji i sindromi u vezi s njima | do 14 dana |
| 133 | G46 | Vaskularni sindromi mozga kod cerebrovaskularnih bolesti | do 42 dana |
| 134 | G50 | Poremećaji trigeminalnog živca | do 21 dan |
| 135 | G51 | Poremećaji facijalnog živca | do 21 dan |
| 136 | G52 | Poremećaji ostalih kranijalnih živaca | do 21 dan |
| 137 | G54 | Poremećaji živčanih korijena i pleksusa | do 30 dana |
| 138 | G56 | Mononeuropatije ruke | do 30 dana |
| 139 | G57 | Mononeuropatije noge | do 30 dana |
| 140 | (G60 – G64) | POLINEUROPATIJE I OSTALI POREMEĆAJI PERIFERNOGA ŽIVČANOG SUSTAVA | do 30 dana |
| 141 | G70 | Miastenija gravis i ostali mioneuralni poremećaji | do 42 dana |
| 142 | G81 | Hemiplegija | do 42 dana |
| 143 | G82 | Paraplegija i tetraplegija | do 90 dana |
| 144 | G92 | Toksična encefalopatija | do 30 dana |
| 145 | H05 | Bolesti očne šupljine | do 42 dana |
| 146 | H10 | Konjunktivitis | do 7 dana |
| 147 | H15 | Bolesti bjeloočnice | do 14 dana |
| 148 | H16 | Keratitis | do 21 dan |
| 149 | H17 | Ožiljci i zamućenja rožnice | do 7 dana |
| 150 | H18 | Ostali poremećaji rožnice | do 21 dan |
| 151 | H20 | Iridociklitis | do 21 dan |
| 152 | H25 | Senilna katarakta | do 30 dana |
| 153 | H27 | Ostali poremećaji leće | do 30 dana |
| 154 | H30 | Korioretinalna upala | do 42 dana |
| 155 | H33 | Ablacije i rupture mrežnice | do 60 dana |
| 156 | H40 | Glaukom | do 42 dana |
| 157 | H43 | Poremećaji staklastog tijela | do 60 dana |
| 158 | H44 | Poremećaji očne jabučice | do 60 dana |
| 159 | H53 | Vidni poremećaji | do 21 dan |
| 160 | H60 | Upala vanjskog uha (otitis externa) drugamo | do 5 dana |
| 161 | H65 – H75 | BOLESTI SREDNJEG UHA I MASTOIDA | do 21 dan |
| 162 | H70 | Mastoiditis i srodna stanja | do 21 dan |
| 163 | H72 | Perforacija bubnjiča (membrane timpani) | do 7 dana |
| 164 | H80 | Otoskleroza | do 7 dana |
| 165 | H82 | Vertiginozni sindrom u bolestima svrstanim drugamo | do 7 dana |
| 166 | H83 | Druge bolesti unutrašnjeg uha | do 7 dana |
| 167 | (I00 – I99) | BOLESTI CIRKULACIJSKOG SUSTAVA | do 21 dan |
| 168 | I01 | Reumatska groznica sa srčanom bolesti | do 42 dana |
| 169 | I07 | Reumatske bolesti trikuspidalne valvule | do 42 dana |
| 170 | I09 | Ostale reumatske bolesti srca | do 42 dana |
| 171 | I10 – I15 | HIPERTENZIVNE BOLESTI | do 21 dan |
| 172 | I11 | Hipertenzivna bolest srca | do 30 dana |
| 173 | I20 – I25 | ISHEMIČNE BOLESTI SRCA | do 42 dana |
| 174 | I20 | Angina pektoris | do 7 dana |
| 175 | I21 | Akutni infarkt miokarda | do 30 dana |
| 176 | I25 | Kronična ishemična bolest srca | do 42 dana |
| 177 | I25.0 | Aterosklerotska kardiovaskularna bolest | do 14 dana |
| 178 | I26 | Plućna embolija | do 30 dana |
| 179 | I30 | Akutni perikarditis | do 30 dana |
| 180 | I35 | Nereumatske bolesti aortne valvule | do 30 dana |
| 181 | I38 | Endokarditis, valvula nespecificirana | do 30 dana |
| 182 | I40 | Akutni miokarditis | do 42 dana |
| 183 | I42 | Kardiomiopatija | do 14 dana |
| 184 | I43 | Kardiomiopatija kod bolesti svrstanih drugamo | do 42 dana |
| 185 | I44 | Atrioventrikularni blok i blok lijeve grane | do 42 dana |
| 186 | I45 | Ostali poremećaji provođenja | do 14 dana |
| 187 | I47 | Paroksizmalna tahikardija | do 14 dana |
| 188 | I49 | Ostale srčane aritmije | do 21 dan |
| 189 | I50 | Insuficijencija srca | do 42 dana |
| 190 | I60 – I69 | CEREBROVASKULARNE BOLESTI | do 42 dana |
| 191 | I60 | Subarahnoidalno krvarenje | do 42 dana |
| 192 | I61.2 | Intracerebralno krvarenje u hemisferi, nespecificirano | do 60 dana |
| 193 | I63 | Cerebralni infarkt | do 60 dana |
| 194 | I64 | Inzult, nespecificiran kao krvarenje ili infarkt | do 60 dana |
| 195 | I70 | Ateroskleroza | do 21 dan |
| 196 | I80 | Flebitis i tromboflebitis | do 21 dan |
| 197 | I81 | Tromboza vene porte | do 60 dana |
| 198 | I82 | Ostale embolije i tromboze vena | do 30 dana |
| 199 | I83 | Varikozne vene nogu | do 30 dana |
| 200 | I84 | Hemoroidi | do 14 dana |
| 201 | I85 | Varikoziteti jednjaka | do 30 dana |
| 202 | I87 | Ostale venske bolesti | do 21 dan |
| 203 | I88 | Nespecificni limfadenitis | do 14 dana |
| 204 | I95 | Hipotenzija | do 7 dana |
| 205 | I97 | Bolesti cirkulacijskog sustava nastale nakon medicinskih postupaka | do 30 dana a nesvrstane drugamo |
| 206 | I98 | Ostale bolesti cirkulacijskog sustava u bolestima svrstanim drugamo | do 21 dan |
| 207 | (J00 – J06) | AKUTNE INFEKCIJE GORNJEGA DIŠNOG SUSTAVA | do 7 dana |
| 208 | (J10 – J18) | GRIPA I UPALA PLUĆA (INFLUENCA I PNEUMONIJA) | do 21 dan |
| 209 | J12 | Virusna pneumonija, nesvrstana drugamo | do 14 dana |
| 210 | J15.8 | Druga bakterijska pneumonija | do 30 dana |
| 211 | J15.9 | Bakterijska pneumonija, nespecificirana | do 30 dana |
| 212 | J17 | Pneumonija u bolestima svrstanima drugamo | do 30 dana |
| 213 | J20 | Akutni bronhitis | do 21 dan |
| 214 | J30 | Vazomotorni i alergijski rinitis | do 7 dana |
| 215 | J30.2 | Drugi sezonski alergijski rinitis | do 5 dana |
| 216 | J34 | Druge bolesti nosa i nosnih sinusa | do 14 dana |
| 217 | J36 | Peritonzilarni apsces | do 21 dan |
| 218 | J37 | Kronična upala grkljana i dušnika (kronični laringitis i laringotraheitis) | do 14 dana |
| 219 | J40 | Bronhitis, nespecificiran kao akutni ili kronični | do 21 dan |
| 220 | J43 | Emfizem | do 21 dan |
| 221 | J44 | Druga kronična opstruktivna plućna bolest | do 21 dan |
| 222 | J45 | Astma | do 7 dana |
| 223 | K02.9 | Zubni karijes, nespecificiran | do 5 dana |
| 224 | K04.0 | Upale pulpe (pulpitis) | do 7 dana |
| 225 | K04.7 | Periapikalni apsces bez sinusa | do 10 dana |
| 226 | K05 | Gingivitis i periodontalne bolesti | do 7 dana |
| 227 | K21 | Gastroezofagealni refluks | do 30 dana |
| 228 | K21.0 | Gastroezofagealni refluks s ezofagitisom | do 30 dana |
| 229 | K22 | Ostale bolesti jednjaka | do 14 dana |
| 230 | K22.1 | Vrijed jednjaka | do 28 dana |
| 231 | K25 | Vrijed želuca | do 28 dana |
| 232 | K26 | Vrijed dvanajstika | do 28 dana |
| 233 | K35 | Akutna upala crvuljka (apendicitis) | do 21 dan |
| 234 | K40.2 | Obostrana preponska kila, bez opstrukcije ili gangrene | do 30 dana |
| 235 | K40.3 | Jednostrana ili nespecificirana preponska kila | do 30 dana |
| 236 | K41 | Bedrena kila (femoralna hernija) | do 30 dana |
| 237 | K44 | Ošitna kila (dijafragmalna hernija) | do 7 dana |
| 238 | K50 – K52 | NEINFEKTIVNA UPALA TANKOGA I DEBELOGA CRIJEVA (NEINFEKTIVNI) | do 21 dan |
| 239 | K50.9 | Crohnova bolest, nespecificirana | do 30 dana |
| 240 | K51.0 | Ulcerozni (kronicni) enterokolitis | do 42 dana |
| 241 | K56 | Paralitični ileus i opstrukcija crijeva bez hernije | do 42 dana |
| 242 | K59.9 | Funkcionalni poremećaj crijeva, nespecificiran | do 7 dana |
| 243 | K60.3 | Analna fistula | do 7 dana |
| 244 | K63.9 | Bolest crijeva, nespecificirana | do 14 dana |
| 245 | K70 | Alkoholna bolest jetre | do 21 dan |
| 246 | K70.9 | Alkoholna bolest jetre, nespecificirana | do 14 dana |
| 247 | K71 | Toksična bolest jetre | do 30 dana |
| 248 | K73.9 | Kronicni hepatitis, nespecificiran | do 7 dana |
| 249 | K75.0 | Apsces jetre | do 42 dana |
| 250 | K80 | Žučni kamenci (kolelitijaza) | do 21 dan |
| 251 | K81 | Upala žučnjaka (kolecistitis) | do 42 dana |
| 252 | K83 | Ostale bolesti žučnog sustava | d0 30 dana |
| 253 | K83.0 | Upala žučovoda (kolangitis) | do 30 dana |
| 254 | K85 | Akutna upala gušterače (akutni pankreatitis) | do 60 dana |
| 255 | K86 | Ostale bolesti gušterače | do 30 dana |
| 256 | K92.8 | Ostale specificirane bolesti probavnog sustava | do 14 dana |
| 257 | K93 | Bolesti ostalih probavnih organa kod bolesti svrstanih drugamo | do 7 dana |
| 258 | L04 | Lymphadenitis acuta | do 21 dan |
| 259 | L05 | Pilonidalna cista | do 21 dan |
| 260 | L23.3 | Alergijski kontaktni dermatitis uzrokovan kontaktom kože s | do 10 dana |
| 261 | L25.9 | Nespecificirani kontaktni dermatitis, neoznačena uzroka | do 7 dana |
| 262 | L28.2 | Ostale vrste pruriga | do 10 dana |
| 263 | L30 | Ostali dermatitisi | do 21 dan |
| 264 | L40 | Psoriasis | do 30 dana |
| 265 | L50.6 | Kontaktna urtikarija | do 5 dana |
| 266 | L50.8 | Ostale urtikarije | do 21 dan |
| 267 | L51 | Erythema multiforme | do 42 dana |
| 268 | L51.9 | Erythema multiforme, nespecificiran | do 21 dan |
| 269 | L52 | Erythema nodosum | do 21 dan |
| 270 | L53.9 | Eritematozna stanja, nespecificirana | do 14 dana |
| 271 | L54 | Eritem kod bolesti svrstanih drugamo | do 14 dana |
| 272 | L 55 – L59 | POREMEĆAJI KOŽE I POTKOŽNOGA TKIVA U VEZI SA ZRAČENJEM | do 14 dana |
| 273 | L65.9 | Ispadanje kose bez ožiljaka, nespecificirano | do 14 dana |
| 274 | L70.9 | Akne, nespecificirane | do 3 dana |
| 275 | L72 | Folikularne čiste kože i potkožnoga tkiva | do 5 dana |
| 276 | L80 | Vitiligo | do 7 dana |
| 277 | L81 | Ostali poremećaji pigmentacije | do 7 dana |
| 278 | L81.8 | Ostali specificirani poremećaji pigmentacije | do 5 dana |
| 279 | L84 | Kurje oči i žuljevi | do 7 dana |
| 280 | L88 | Pyoderma gangrenosum | do 14 dana |
| 281 | M00 | Piogeni artritis | do 42 dana |
| 282 | M02.3 | Reiterova bolest | do 21 dan |
| 283 | M02.9 | Reaktivna artropatija, nespecificirana | do 30 dana |
| 284 | M03 | Postinfektivne i reaktivne artropatije kod bolesti | do 15 dana |
| 285 | M05 – M14 | UPALNE POLIARTROPATIJE | do 42 dana |
| 286 | M05.3 | Reumatoidni artritis koji zahvaća druge organe i sustave | do 60 dana |
| 287 | M06 | Ostali reumatoidni artritisi | do 60 dana |
| 288 | M07 | Psorijatične i enteropatske artropatije | do 15 dana |
| 289 | M07.6 | Ostale enteropatske artropatije | do 15 dana |
| 290 | M10.9 | Giht, nespecificiran | do 21 dan |
| 291 | M12.0 | Kronična postreumatska artropatija (Jaccoud) | do 21 dan |
| 292 | M13.0 | Poliartritis, nespecificiran | do 21 dan |
| 293 | M14 | Artropatija kod ostalih bolesti svrstanih drugamo | do 30 dana |
| 294 | M15 | Poliartroza | do 30 dana |
| 295 | M15.0 | Primarna generalizirana (osteo)artroza | do 30 dana |
| 296 | M15.8 | Ostale poliartroze | do 30 dana |
| 297 | M16 | Koksartroza (artroza kuka) | do 21 dan |
| 298 | M17 | Gonartroza (artroza koljena) | do 21 dana |
| 299 | M18.1 | Druga primarna artroza prvoga karpometakarpalnoga zgloba | do 21 dan |
| 300 | M19 | Ostale artroze | do 21 dan |
| 301 | M20.6 | Stečena deformacija nožnog(ih) prsta(iju), nespecificirana | do 14 dana |
| 302 | M22 | Bolesti ivera (patele) | do 21 dan |
| 303 | M22.4 | Hondromalacija patele | do 21 dan |
| 304 | M22.9 | Bolest patele, nespecificirana | do 7 dana |
| 305 | M23 | Unutrašnje ozljede koljena | do 42 dana |
| 306 | M23.5 | Kronična nestabilnost koljena | do 42 dana |
| 307 | M24.5 | Kontraktura zgloba | do 14 dana |
| 308 | M25 | Ostali poremećaji zgloba, nesvrstani drugamo | do 30 dana |
| 309 | M32 | Sistemni lupus eritematozus | do 42 dana |
| 310 | M33 | Dermatopolimiozitis | do 30 dana |
| 311 | M36 | Sistemni poremećaji vezivnoga tkiva kod bolesti | do 30 dana |
| 312 | M42 | Osteohondroza kralježnice | do 30 dana |
| 313 | M43 | Ostale deformirajuće dorzopatije | do 30 dana |
| 314 | M45 | Ankilozantni spondilitis | do 60 dana |
| 315 | M47 | Spondiloza | do 30 dana |
| 316 | M48 | Ostale spondilopatije | do 30 dana |
| 317 | M50 | Bolesti cervikalnog diska | do 30 dana |
| 318 | M51 | Druge bolesti intervertebralnog diska | do 42 dana |
| 319 | M51.0 | Bolest lumbalnog i drugog intervertebralnog diska | do 42 dana |
| 320 | M51.1 | Bolesti lumbalnog i drugog intervertebralnog diska s radikulopatijom | do 42 dana |
| 321 | M54 | Bol u leđima (dorzalgija) | do 14 dana |
| 322 | M60 | Miozitis | do 14 dana |
| 323 | M62.9 | Bolest mišića, nespecificirana | do 14 dana |
| 324 | M65 | Sinovitis i tenosinovitis | do 21 dan |
| 325 | M66 | Spontani razdor zglobnih sveza i tetiva | do 42 dana |
| 326 | M67 | Ostale bolesti zglobnih sveza i tetiva | do 30 dana |
| 327 | M67.0 | Skraćena Ahilova tetiva (stečena) | do 21 dan |
| 328 | M68 | Bolest zglobnih sveza i tetiva kod bolesti | do 21 dan |
| 329 | M70 | Bolesti mekih tkiva nastale kao posljedica uporabe | do 21 dan |
| 330 | M70.0 | Kronični krepitirajući sinovitis šake i ručnoga zgloba | do 21 dana |
| 331 | M71.5 | Dugi burzitis, nesvrstan drugamo | do 21 dan |
| 332 | M75.1 | Sindrom rotacijske manšete | do 42 dana |
| 333 | M75.2 | Upala tetive dvoglavog nadlaktičnog mišica (tendinitis m.) | do 42 dana |
| 334 | M75.9 | Oštećenje ramena, nespecificirano | do 30 dana |
| 335 | M76.6 | Tendinitis Ahilove tetive | do 21 dan |
| 336 | M76.8 | Ostale entezopatije noge, bez stopala | do 21 dan |
| 337 | M77 | Ostale entezopatije | do 21 dan |
| 338 | M79 | Ostale bolesti mekih tkiva, nesvrstane drugamo | do 10 dana |
| 339 | M79.0 | Reumatizam, nespecificiran | do 14 dana |
| 340 | M79.1 | Mialgija | do 7 dana |
| 341 | M79.2 | Neuralgija i neuritis, nespecificirani | do 21 dan |
| 342 | M79.9 | Bolest mekoga tkiva, nespecificirana | do 14 dana |
| 343 | M80 | Osteoporoza s patološkim prijelomom | do 60 dana |
| 344 | M81.9 | Osteoporoza, nespecificirana | do 21 dan |
| 345 | M86 | Osteomijelitis | do 90 dana |
| 346 | M86.6 | Drugi kronični osteomijelitis | do 60 dana |
| 347 | M96 | Poremećaji mišićno-koštanog sustava koji se pojavljuju nakon određenih postupaka, nesvrstani drugamo | do 60 dana |
| 348 | M99.4 | Stenoza živčanog kanala vezivnim tkivom | do 90 dana |
| 349 | M99.7 | Stenoza intervertebralnih otvora (foramina) vezivnim tkivom | do 90 dana |
| 350 | N00 | BOLESTI GENITOURINARNOG SUSTAVA | do 42 dana |
| 351 | N00 | Akutni nefritički sindrom | do 60 dana |
| 352 | N03 | Kronični nefritički sindrom | do 90 dana |
| 353 | N13.0 | Hidronefroza s bubrežnom ili ureterskom opstrukcijom | do 42 dana |
| 354 | N13.5 | Uropatija udružena s vezikoureterskim refluksom | do 60 dana |
| 355 | N17 – N19 | Bubrežna insuficijencija | do 60 dana |
| 356 | N.23 | Nespecificirane bubrežne kolike | do 30 dana |
| 357 | N28 | Drugi poremećaji bubrega i uretera, | do 42 dana |
| 358 | (N30 – N39) | Druge bolesti urinarnog sustava | do 10 dana |
| 359 | N32 | Drugi poremećaji mokraćnoga mjehura | do 14 dana |
| 360 | N34 | Uretritis i uretralni sindrom | do 14 dana |
| 361 | N35.9 | Uretralna striktura, nespecificirana | do 14 dana |
| 362 | N40 – N51 | Bolesti muških spolnih (genitalnih) organa | do 7 dana |
| 363 | N40 | Hiperplazija prostate | do 7 dana |
| 364 | N41.9 | Upalna bolest prostate, nespecificirana | do 42 dana |
| 365 | n42.0 | Kamenac prostate | do 21 dan |
| 366 | N43 | Hidrokela i spermatokela | do 14 dana |
| 367 | N45 | Orhitis i epididimitis | do 21 dan |
| 368 | N70 – N77 | UPALNE BOLESTI ŽENSKIH ZDJELIČNIH ORGANA (MALA ZDJELICA) | do 30 dana |
| 369 | N80 | Endometrioza | do 42 dana |
| 370 | N81.1 | Cistokela | do 42 dana |
| 371 | N84 | Polip ženskoga spolnog sustava | do 14 dana |
| 372 | N86 | Erozija i ektropija vrata maternice | do 14 dana |
| 373 | N87 | Displazija vrata maternice | do 7 dana |
| 374 | N91 | Izostala, oskudna i rijetka menstruacija | do 3 dana |
| 375 | N92 | Prekomjerna i učestala menstruacija s nepravilnim | do 3 dana |
| 376 | N92.6 | Neregularna menstruacija, nespecificirana | do 5 dana |
| 377 | N94 | Bol i druga stanja povezana s ženskim spolnim organima i menstruacijskim ciklusom | do 3 dana |
| 378 | N95 | Poremećaj u menopauzi i postmenopauzi | do 14 dana |
| 379 | N97 | Ženska neplodnost | do 14 dana |
| 380 | N97.0 | Ženska neplodnost povezana s anovulacijom (izostankom | do 5 dana |
| 381 | N98 | Komplikacije povezane s umjetnom oplodnjom | do 21 dan |
| 382 | (N99) | Poremećaji genitourinarnog sustava nakon operacije | do 30 dana |
| 383 | O00 – O08 | Trudnoća završena pobačajem | do 14 dana |
| 384 | O00 | Izvanmaterična trudnoća | do 21 dan |
| 385 | O01 | Mola hydatidosa (hidatidozna mola) | do 21 dan |
| 386 | O03 | Spontani pobačaj | do 14 dana |
| 387 | O05 | Ostali pobačaji | do 7 dana |
| 388 | O14 | Hipertenzija u trudnoći (uzrokovana trudnoćom) | do 30 dana |
| 389 | O15 | Eklampsija | do 60 dana |
| 390 | O20 | Krvarenje u ranoj trudnoći | do 60 dana |
| 391 | O20.0 | Prijeteći pobačaj | do 60 dana |
| 392 | O21 | Prekomjerno povraćanje u trudnoći (hyperemesis) | do 90 dana |
| 393 | O22 | Venska bolest kao komplikacija u trudnoći, nespecificirana | do 42 dana |
| 394 | O23 | Infekcije mokraćnog i spolnog sustava u trudnoći | do 14 dana |
| 395 | O24 | Dijabetes melitus (šećerna bolest) u trudnoći | do 30 dana |
| 396 | O47 | Lažni trudovi | do 3 dana |
| 397 | R53 | Slabost i umor | do 7 dana |
| 398 | R58 | Krvarenje, nesvrstano drugamo | do 14 dana |
| 399 | R60 | Edem, nespecificiran | do 7 dana |
| 400 | R64 | Kaheksija | do 60 dana |
| 401 | R73 | Povećana razina glukoze u krvi | do 7 dana |
| 402 | S00 | Površinska ozljeda glave | do 10 dana |
| 403 | S01 | Otvorena rana glave | do 14 dana |
| 404 | S02 | Prijelom lubanje i kosti lica | do 90 dana |
| 405 | S03 | Dislokacija, iščašenje i nategnuće zglobova | do 30 dana |
| 406 | S03.5 | Nategnuće ligamenata glave | do 30 dana |
| 407 | S04 | Ozljede moždanih živaca | do 60 dana |
| 408 | S05 | Ozljeda oka i očne šupljine | do 30 dana |
| 409 | S05.4 | Penetrantna rana očne šupljine sa stranim tijelima ili bez njega | do 90 dana |
| 410 | S06 | Intrakranijalna ozljeda | do 90 dana |
| 411 | S06.0 | Potres mozga | do 21 dan |
| 412 | S11 | Otvorena rana vrata | do 21 dan |
| 413 | S12 | Prijelom vrata | do 90 dana |
| 414 | S13 | Dislokacija, iščašenje i nategnuće zglobova | do 30 dana |
| 415 | S13.6 | Nategnuće ligamenata u području vrata | do 30 dana |
| 416 | S14 | Ozljeda živaca i kralježnične moždine u području vrata | do 60 dana |
| 417 | S15 | Ozljeda krvnih žila u području vrata | do 60 dana |
| 418 | S16 | Ozljeda mišića i tetiva u području vrata | do 30 dana |
| 419 | S17 | Zgnječenje (»crush« ozljeda) vrata | do 60 dana |
| 420 | S20 | Površinska ozljeda prsnog koša | do 21 dan |
| 421 | S21 | Otvorena rana prsnog koša | do 21 dan |
| 422 | S22 | Prijelom rebra(ara), prsne kosti i torakalne kralježnice | do 90 dana |
| 423 | S23 | Dislokacija, iščašenje i nategnuće torakalnih zglobova i ligamenata | do 30 dana |
| 424 | S24 | Ozljeda živaca i kralježnicne moždine u području prsnog koša | do 42 dana |
| 425 | S25 | Ozljeda torakalnih krvnih žila | do 60 dana |
| 426 | S26 | Ozljeda srca | do 90 dana |
| 427 | S30 | Površinska ozljeda trbušne šupljine, donjeg dijela leđa i zdjelice | do 14 dana |
| 428 | S30.0 | Kontuzija donjeg dijela leža i zdjelice | do 21 dan |
| 429 | S31 | Otvorena rana trbušne šupljine, donjeg dijela leđa i zdjelice | do 42 dana |
| 430 | S32 | Prijelom lumbalne kralježnice i zdjelice | do 90 dana |
| 431 | S33 | Dislokacija, iščašenje i nategnuće ligamenata lumbalne kralježnice i zdjelice | do 30 dana |
| 432 | S34 | Ozljeda živaca i lumbalnog dijela kralježnične moždine u području trbušne šupljine, donjeg dijela leđa i zdjelice | do 60 dana |
| 433 | S35 | Ozljeda krvnih žila u području trbušne šupljine, donjeg dijela leđa i zdjelice | do 60 dana |
| 434 | S36 | Ozljeda organa trbušne šupljine | do 60 dana |
| 435 | S37 | Ozljeda zdjeličnih organa | do 60 dana |
| 436 | S39 | Druge i nespecificirane ozljede trbušne šupljine, donjeg dijela leđa i zdjelice | do 60 dana |
| 437 | S40 | Površinska ozljeda ramena i nadlaktice | do 21 dan |
| 438 | S41 | Otvorena rana ramena i nadlaktice | do 42 dana |
| 439 | S42 | Prijelom ramena i nadlaktice | do 60 dana |
| 440 | S43 | Dislokacija, iščašenje i nategnuće zglobova i ligamenata ramenog pojasa | do 30 dana |
| 441 | S44 | Ozljeda živaca u području ramena i nadlaktice | do 60 dana |
| 442 | S45 | Ozljeda krvnih žila u području ramena i nadlaktice | do 60 dana |
| 443 | S46 | Ozljeda mišića i tetive u području ramena i nadlaktice | do 30 dana |
| 444 | S48 | Traumatska amputacija ramena i nadlaktice | do 90 dana |
| 445 | S49 | Druge i nespecificirane ozljede ramena i nadlaktice | do 30 dana |
| 446 | S50 | Površinska ozljeda podlaktice | do 14 dana |
| 447 | S51 | Otvorena rana podlaktice | do 21 dan |
| 448 | S52 | Prijelom podlaktice | do 60 dana |
| 449 | S53 | Dislokacija, iščašenje i nategnuće lakatnih zglobova i ligamenata | do 30 dana |
| 450 | S54 | Ozljeda živaca u području podlaktice | do 60 dana |
| 451 | S55 | Ozljeda krvnih žila u području podlaktice | do 60 dana |
| 452 | S56 | Ozljeda mišića i tetive u području podlaktice | do 30 dana |
| 453 | S58 | Traumatska amputacija podlaktice | do 90 dana |
| 454 | S60 | Površinska ozljeda ručnoga zgloba i šake | do 21 dan |
| 455 | S61 | Otvorena rana ručnoga zgloba i šake | do 30 dana |
| 456 | S62 | Prijelom u području ručnoga zgloba i šake | do 90 dana |
| 457 | S63 | Dislokacija, iščašenje i nategnuće zglobova i ligamenata u području ručnog zgloba i šake | do 30 dana |
| 458 | S64 | Ozljeda živaca u području ručnoga zgloba i šake | do 60 dana |
| 459 | S65 | Ozljeda krvnih žila u području ručnoga zgloba i šake | do 60 dana |
| 460 | S66 | Ozljeda mišića i tetive u području ručnoga zgloba i šake | do 30 dana |
| 461 | S68 | Traumatska amputacija ručnoga zgloba i šake | do 90 dana |
| 462 | S70 | Površinska ozljeda boka (kuka) i bedra | do 21 dan |
| 463 | S71 | Otvorena rana boka (kuka) i bedra | do 21 dan |
| 464 | S72 | Prijelom bedrene kosti (femura) | do 90 dana |
| 465 | S73 | Dislokacija, iščašenje i nategnuće zgloba i ligamenta kuka | do 30 dana |
| 466 | S74 | Ozljeda živaca u području kuka i bedra | do 60 dana |
| 467 | S75 | Ozljeda krvnih žila u području kuka i bedra | do 60 dana |
| 468 | S76 | Ozljeda mišića i tetive u području kuka i bedra | do 30 dana |
| 469 | S78 | Traumatska amputacija kuka i bedra | do 90 dana |
| 470 | S79 | Druge i nespecificirane ozljede kuka i bedra | do 21 dan |
| 471 | S80 | Površinska ozljeda potkoljenice | do 21 dan |
| 472 | S81 | Otvorena rana potkoljenice | do 30 dana |
| 473 | S82 | Prijelom potkoljenice, uključujući nožni zglob | do 90 dana |
| 474 | S83 | Dislokacija, iščašenje i nategnuće koljenskih zglobova i ligamenata | do 30 dana |
| 475 | S84 | Ozljeda živaca u području potkoljenice | do 60 dana |
| 476 | S85 | Ozljeda krvnih žila u području potkoljenice | do 30 dana |
| 477 | S86 | Ozljeda mišića i tetive u području potkoljenice | do 30 dana |
| 478 | S88 | Traumatska amputacija potkoljenice | do 90 dana |
| 479 | S89 | Druge i nespecificirane ozljede potkoljenice | do 21 dan |
| 480 | S90 | Površinska ozljeda nožnoga zgloba (gležnja) i stopala | do 21 dana |
| 481 | S91 | Otvorena rana nožnoga zgloba (gležnja) i stopala | do 30 dana |
| 482 | S92 | Prijelom stopala, osim nožnoga zgloba (gležnja) | do 90 dana |
| 483 | S93 | Dislokacija, iščašenje i nategnuće zglobova i ligamenata u području nožnog zgloba, (gležnja) i stopala | do 42 dana |
| 484 | S94 | Ozljeda živaca u području gležnja i stopala | do 60 dana |
| 485 | S95 | Ozljeda krvnih žila u području gležnja i stopala | do 60 dana |
| 486 | S96 | Ozljeda mišića i tetive u području gležnja i stopala | do 30 dana |
| 487 | S98 | Traumatska amputacija gležnja i stopala | do 90 dana |
| 488 | S99 | Druge i nespecificirane ozljede gležnja i stopala | do 21 dan |
| 489 | T02 | Prijelomi koji zahvaćaju više dijelova tijela | do 90 dana |
| 490 | T03 | Dislokacije, iščašenja i nategnuća koja zahvaćaju više dijelova tijela | do 60 dana |
| 491 | T04 | Zgnječenja (»crush« ozljede) više dijelova tijela | do 60 dana |
| 492 | T05 | Traumatske amputacije koje zahvaćaju više dijelova tijela | do 90 dana |
| 493 | T08 | Prijelom kralježnice, nespecificiranog mjesta | do 90 dana |
| 494 | T15 | Strano tijelo u vanjskom dijelu oka | do 7 dana |
| 495 | T17 | Strano tijelo u dišnom sustavu | do 7 dana |
| 496 | T20 | Opeklina i korozija glave i vrata | do 21 dan |
| 497 | T21 | Opeklina i korozija trupa | do 21 dan |
| 498 | T22 | Opeklina i korozija ramena i ruke, osim zapešća i šake | do 21 dan |
| 499 | T23 | Opeklina i korozija zapešća i šake | do 21 dan |
| 500 | T24 | Opeklina i korozija kuka i noge, osim gležnja i stopala | do 21 dan |
| 501 | T25 | Opeklina i korozija gležnja i stopala | do 21 dan |
| 502 | T26 | Opeklina i korozija ograničena na oko i očne adnekse | do 21 dan |
| 503 | T35 | Smrzotine multiplih lokalizacija i nespecificirane smrzotine | do 42 dana |
| 504 | T86 | Neuspjeh i odbacivanje presađenih organa i tkiva | do 42 dana |
| 505 | Z31 | Postupci u vezi s oplodnjom | do 7 dana |

Pravilnik, NN 153/2009-3779